Dean Henderson

Dean Bradley Henderson (* 12. marec 1997, Whitehaven, Anglicko) je anglický profesionálny futbalista, ktorý hráva na pozícii brankára v anglickom klube Crystal Palace.

 Klubová kariéra 
 Manchester United 
Henderson sa pripojil k akadémii Manchestru United vo veku 14 rokov. V klube prešiel akadémiou kde bol štyri roky. V auguste 2015 podpísal svoju prvú profesionálnu zmluvu s klubom.

 Hosťovanie v Stockporte 
Dňa 12. januára 2016 bol Henderson poslaný na mesačné hosťovanie do Stockport County v piatej anglickej lige. O štyri dni neskôr debutoval v tíme pri remíze 1:1 s Nuneaton Town.

 Hosťovanie v Grimsby 
Dňa 31. augusta 2016 bol Henderson poslaný na hosťovanie do Grimsby Town v League Two. Zo začiatku bol v tíme brankárom druhej voľby. V klube debutoval 26. decembra pri víťazstve 2:0 nad Accrington Stanley. Na hosťovaní bol do 3. februára 2017 keď ho stiahol Manchester United.

 Hosťovanie v Shrewsbury Town 
Dňa 10. júla 2017 bol Henderson poslaný na sezónne hosťovanie do Shrewsbury Town v League One. V klube debutoval 5. augusta pri výhre 1:0 nad Northampton Town. Henderson mal výborné obdobie v Shrewsbury. V prvých desiatich zápasoch vychytal štyrikrát čisté konto a ani raz s tímom neprehrali. Dokopy odohral v sezóne 48 zápasov. Bol však pri dvoch prehrách vo Wembley keď s tímom prehrali finále EFL Trophy a finále EFL League One play-offs.

 Hosťovanie v Sheffielde United 
V júni 2018 predĺžil Henderson zmluvu s Manchestrom United o dva roky. Nasledujúci mesiac bol poslaný na hosťovanie do Sheffieldu United. V klube debutoval 4. augusta pri prehre 1:2 so Swansea City. Na konci sezóny s tímom skončil na druhom mieste v lige čo znamenalo postup do Premier League, prvýkrát od roku 2007.

Dňa 25. júla 2019 podpísal Henderson novú zmluvu s Manchestrom United do júna 2022 a vrátil sa do Sheffieldu United. V Premier League debutoval 10. augusta pri remíze 1:1 s Bournemouthom. Počas svojej prvej sezóny v Premier League odohral 36 zápasov v ktorých 13-krát udržal čisté konto.

 Návrat do Manchestru United 
Dňa 26. augusta 2020 podpísal novú zmluvu s klubom do júna 2025. V tíme debutoval 22. septembra pri výhre 3:0 nad Luton Town v EFL Cupe. Dňa 4. novembra debutoval v skupinovej fáze Ligy majstrov, pri prehre 1:2 s İstanbul Başakşehir. Vo svojej prvej sezóne v klube odohral 26 zápasov z toho 13 v Premier League.

 Hosťovanie v Nottinghame 
Dňa 2. júla 2022 bol Henderson poslaný na hosťovanie k nováčikovi do Nottinghamu Forest. V klube debutoval 6. augusta pri prehre 0:2 s Newcastlom. Počas hosťovania odohral 20 zápasov z toho 18 v lige.

 Crystal Palace 
Dňa 31. augusta 2023 podpísal Henderson päťročný kontrakt s Crystal Palace. Do Manchestru poslali zaňho údajne 15 miliónov libier s bonusmi. V klube debutoval 26. septembra pri prehre 0:3 s Manchestrom United v EFL Cupe.

 Medzinárodná kariéra 
V roku 2017 bol Henderson súčasťou reprezentácie do 20 rokov na Majstrovstvách sveta vo futbale hráčov do 20 rokov v Južnej Kórei. S tímom sa tešil zo zisku titulu, keď vo finále zdolali rovesníkov z Venezuely.

V národnom tíme Anglicka debutoval 12. novembra 2020 pri výhre 3:0 nad Írskom v priateľskom zápase.

Henderson bol povolaný do záverečnej nominácie na Majstrovstvá Európy vo futbale 2020. Počas turnaja si privodil zranenie a tak ho nahradil v tíme Aaron Ramsdale. Anglicko na turnaji skončilo vo finále keď prehralo s Talianskom po penaltovom rozstrele.

 Štatistiky kariéry 
 Klubové 
K 9. máju 2024
+Zápasy a strelené góly za kluby, v sezónach a súťažiachKlubSezónaLigaFA CupEFL CupEurópske súťažeInéCelkomDivíziaZápasyGólyZápasyGólyZápasyGólyZápasyGólyZápasyGólyZápasyGólyManchester United2020/21Premier League1304040510―2602021/22001010110―30Celkom130505060―290Stockport County
(hosť.)2015/16Conferrence North90――――90Grimsby Town
(hosť.)2016/17League Two7000――0070Shrewsbury Town
(hosť.)2017/18League One3802010―72 30470Sheffield United
(hosť.)2018/19Championship4600000――4602019/20Premier League3604000――400Celkom8204000――860Nottingham Forest
(hosť.)2022/23Premier League1800020――200Crystal Palace2023/241601010――180Celkovo18301209060702170

 Poznámky
 1 Liga majstrov UEFA
 2 EFL Trophy
 3 EFL League One play-offs

 Medzinárodné 
K 9. máju 2024
+Zápasy a góly za národný tímNárodný tímRokZápasyGóly202010Celkovo10

 Úspechy hráča 
Anglicko U20

 MS vo futbale hráčov do 20 rokov: 2017

Individuálne

 PFA Tím sezóny League One: 2017/18
 EFL Championship Golden Glove: 2018/19

 Referencie 

 Iné projekty 

 Externé odkazy 
 Dean Henderson na transfermarkt.com

 Zdroj 

Kategória:Anglickí futbalisti
Kategória:Hráči Stockport County FC
Kategória:Hráči Grimsby Town
Kategória:Hráči Shrewsbury Town FC
Kategória:Hráči Sheffield United FC
Kategória:Hráči Manchester United FC
Kategória:Hráči Nottingham Forest FC
Kategória:Hráči Crystal Palace FC
Kategória:Hráči FA Premier League
Kategória:Hráči Majstrovstiev Európy vo futbale 2020
Kategória:Futbaloví brankári